Dag Seierstad

Dag Seierstad (født 5. august 1936 i Oslo) er en norsk politiker (SV) og samfunns­debattant. Han er far til journalist og forfatter Åsne Seierstad.

Seierstad er utdannet fysiker og arbeidet en rekke år som amanuensis i samfunnspolitikk ved Høgskolen i Lillehammer.

I 1958 ble han med i Sosialistisk Studentlag.  Han var medlem i Sosialistisk Folkeparti fra starten i 1961 og sentralstyre­medlem i perioden 1969-1973.

Seierstad var sentralstyremedlem i SV fra 1995-2005, og partiets førstekandidat i Oppland ved stortingsvalgene i 1993 og 1997.

Motstand mot EF og EU har vært Seierstads kampsaker og han skriver ukentlige artikler om EU i Klassekampen.

I november 2006 utga Pax forlag Festskrift for Dag Seierstad, som hadde samlet en rekke av hans artikler utgitt siden 1949. I 2006 fikk han Neshornet, Klassekampens kulturpris for «sitt langvarige og utrettelig virke for norsk venstreside». Under Nei til EUs landsmøte 10. november 2012, ble Seierstad utnevnt til organisasjonens første æresmedlem.

Referanser 

SV-politikere
Nei til EU
Personer fra Oslo